Document ID: 32003D0485

Id-Deċiżjoni tal-Kummissjoni
tas-27 ta’ Ġunju 2003
li temenda d-Deċiżjoni tal-Kummissjoni 2000/159/KE dwar l-approvazzjoni proviżorja ta’ pjanijiet residwi ta’pajjiżi terzi skond id-Direttiva tal-Kunsill 96/23/KE
(notifikata bid-dokument numru K(2003) 1973)
(Test b’relevanza għall-FEE)
(2003/485/KE)
IL-KUMMISSJONI TAL-KOMUNITAJIET EWROPEJ
Wara li kunsidrat it-Trattat li jistabbilixxi l-Komunitajiet Ewropej,
Wara li kunsidrat id-Direttiva tal-Kunsill 96/23/KE tad-29 ta’ April 1996 dwar miżuri biex jiġu kontrollati ċerti sustanzi u r-residwi tagħhom f’annimali ħajjin u f’prodotti ta’ l-annimali u li jħassar id-Direttivi 85/358/KEE u 86/469/KEE u d-Deċiżjonijiet 89/187/KEE u 91/664/KEE [1], partikolarment l-Artikolu 29 tiegħu,
Wara li kunsidrat id-Direttiva tal-Kunsill 72/462/KEE tat-12 ta’ Diċembru 1972 dwar is-saħħa u l-problemi tal-kontrolli veterinarji ma’ l-importazzjoni ta’ annimali bovini, nagħaġ u mogħoż u ħnieżer, laħam frisk jew prodotti tal-laħam minn pajjiżi terzi [2], kif emendat bir-Regolament (KE) Numru 1452/2001 [3], partikolarment l-Artikolu 3 tiegħu,
Billi:
(1) Id-Deċiżjoni tal-Kummissjoni 2000/159/KE tat-8 ta’ Frar 2000 dwar l-approvazzjoni proviżorja ta’ pjanijiet residwi ta’pajjiżi terzi skond id-Direttiva tal-Kunsill 96/23/KE [4], kif emendata bid-Deċiżjoni 2003/16/KE [5] li jniżżel il-pajjiżi terzi li taw pjan, li jniżżel il-garanziji offruti mill-pajjiżi terzi fir-rigward tal-kontrolli ta’ gruppi u residwi ta’sustanzi skond l-Anness I tad-Direttiva 96/23/KE.
(2) Certi pajjiżi terzi ippreżentaw pjanijiet ta’ kontroll tar-residwi lill-Kummissjoni għall-prodotti u speċi li ma kienux oriġinarjament fl-Anness tad-Deċiżjoni 2000/159/KE. L-evalwazzjoni ta’ dawn il-pjanijiet ta’ kontroll u l-informazzjoni addizzjonali meħtieġa mill-Kummissjoni provdiet garanziji suffiċjenti għall-kontroll tar-residwi f’dawn il-pajjiżi terzi għall-prodotti jew speċi indikati. Dawn il-prodotti u speċi għandhom jiġu miżjuda fl-Anness tad-Deċiżjoni 2000/159/KE għal dawn il-pajjiżi.
(3) Certi pajjiżi terzi ma preżentawx pjanijiet għall-kontrolli tar-residwi jew ma preżentawx bizzejjed garanziji fil-qasam tal-kontroll tar-residwi lill-Kummissjoni għall-prodotti u speċi oriġinarjament indikati fl-Anness tad-Deċiżjoni 2000/159/KE. Dawn il-Prodotti u speċi għandhom jitħassru fl-Anness tad-Deċiżjoni 2000/159/KE għal dawn il-pajjiżi.
(4) Id-Deċiżjoni 2000/159/KE għandha, għalhekk, tiġi emendata kif xieraq.
(5) Il-miżuri previsti f’din id-Deċżjoni huma skond l-opinjoni tal-Kumitat Permanenti dwar il-Food Chain u s-Saħħa ta’ l-Annimali,
ADOTTAT DIN ID-DEĊIŻJONI:
L-Artikolu 1
L-Anness tad-Deċiżjoni 2000/159/KE huwa emendat kif ordnat fl-Anness ta’ din id-Deċiżjoni.
L-Artikolu 2
Din id-Deċiżjoni hija indirizzata lill-Istati Membri.
Magħmulha fi Brussel, fis-27 ta’ Ġunju 2003.

Labels: 17
5
0
6
15